SNNP พุ่งกระฉูด 8% “ออลไทม์ไฮ” จับตากำไรปกติ Q1 โตแรงเกิน 100% แนะซื้อเป้า 20 บ.
SNNP พุ่งกระฉูด 8% “ออลไทม์ไฮ” จับตากำไรปกติ Q1 โตแรงเกิน 100% แนะซื้อเป้า 20 บ. โดย ณ เวลา 10:22 น. อยู่ที่ระดับ 18.70 บาท เพิ่มขึ้น 1.40 บาท
SNNP พุ่งกระฉูด 8% “ออลไทม์ไฮ” จับตากำไรปกติ Q1 โตแรงเกิน 100% แนะซื้อเป้า 20 บ. โดย ณ เวลา 10:22 น. อยู่ที่ระดับ 18.70 บาท เพิ่มขึ้น 1.40 บาท
19 เม.ย. 2565

ผู้สื่อข่าวรายงานว่า วันนี้ (19 เม.ย. 2565) ราคาหุ้น บริษัท ศรีนานาพร มาร์เก็ตติ้ง จำกัด (มหาชน) หรือ SNNP ณ เวลา 10:22 น. อยู่ที่ระดับ 18.70 บาท เพิ่มขึ้น 1.40 บาท หรือ 8.09% โดยทำจุดสูงสุดที่ 19.40 บาท และทำจุดต่ำสุดที่ 17.40 บาท ด้วยมูลค่าการซื้อขาย 508.72 ล้านบาท ราคาหุ้นสูงสุดตั้งแต่เข้าตลาดเมื่อวันที่ 20 ก.ค.2564

บล.เคทีบีเอสที ระบุในบทวิเคราะห์วันนี้(19 เม.ย.2565) ว่า SNNP ประเมินกำไรสุทธิไตรมาส 1/2565 ที่ 103 ล้านบาท (ลดลง 42% เทียบช่วงเดียวกันของปีก่อน,ลดลง 14% เทียบไตรมาสก่อนหน้า) ลดลงเทียบช่วงเดียวกันของปีก่อน จากฐานที่สูงในไตรมาส 1/2564 ที่มีกำไรจากการ deconsolidate SIRIPRO ที่ 129 ล้านบาท ในขณะที่กำไรปกติคาดที่ 103 ล้านบาท (โต 110% เทียบช่วงเดียวกันของปีก่อน, ลดลง 14% เทียบไตรมาสก่อนหน้า) ขยายตัวเทียบช่วงเดียวกันของปีก่อน
เนื่องจากรายได้ในประเทศทำสถิติสูงสุดใหม่ 7% เทียบช่วงเดียวกันของปีก่อน และรายได้ต่างประเทศขยายตัว 26% เทียบช่วงเดียวกันของปีก่อน, 2) GPM ขยายตัวจากสัดส่วนรายได้ traditional trade และ modern trade เพิ่มขึ้น และ 3) SG&amp;A expenses ลดลงจากการ deconsolidation ของ SIRIPRO สำหรับกำไรปกติที่ลดลง เทียบไตรมาสก่อนหน้า จากรายได้ต่างประเทศที่ลดลง 30% เทียบไตรมาสก่อนหน้า จาก low season
คงประมาณกำไรปกติปี 2565 ที่ 501 ล้านบาท (โต 63% เทียบช่วงเดียวกันของปีก่อน) และปี 2566 ที่ 651 ล้านบาท (โต 30% เทียบช่วงเดียวกันของปีก่อน) โดยจะขยายตัวดีตั้งแต่ไตรมาส 2/2565 เป็นต้นไป จากรายได้ในประเทศที่เติบโตต่อเนื่องจากการออกผลิตภัณฑ์ใหม่ และ รายได้ต่างประเทศที่ฟื้นตัวหลังปัญหาตู้คอนเทนเนอร์ในกลุ่มประเทศเพื่อนบ้านที่เริ่มคลี่คลาย และกำลังซื้อที่ฟื้นตัว
ด้านราคาหุ้น outperform SET +6% ในช่วง 1 เดือนที่ผ่านมา อย่างไรก็ตามยังคงแนะนำ “ซื้อ” ราคาเป้าหมายที่ 20.00 บาท โดย valuation ไม่แพง ปัจจุบันเทรดอยู่ที่ 2022E PER ที่ 33.1x เทียบกับการเติบโตของกำไรปกติปี 2565 โต 63% เทียบช่วงเดียวกันของปีก่อน และปี 2566 โตต่อเนื่อง 30% เทียบช่วงเดียวกันของปีก่อน อีกทั้งยังมี Upside จากผลิตภัณฑ์ผสมกัญชง-กัญชา และสินค้านวัตกรรม คาดกำไรปกติ ไตรมาส 1/2565 โต เทียบช่วงเดียวกันของปีก่อน